দক্ষিণ কোরিয়ায় প্রবাসী বাংলাদেশিদের ব্যাডমিন্টন টুর্নামেন্ট
দক্ষিণ কোরিয়ায় প্রবাসী বাংলাদেশিদের নিয়ে অনুষ্ঠিত হয়েছে ইসো ব্যাডমিন্টন টুর্নামেন্ট। দক্ষিণ কোরিয়ার সামাজিক সংগঠন ইপিএস স্পোর্টস অ্যান্ড ওয়েলফেয়ার অর্গানাইজেশন (ইসো) এ টুর্নামেন্টের আয়োজন করে। রবিবার (১৯ জানুয়ারি) ওসান সিটিতে জাংমি স্পোর্টস পার্ক ব্যাডমিন্টন স্টেডিয়ামে টুর্নামেন্ট অনুর্ষ্ঠিত হয়।







খেলায় একক ও দ্বৈত দুই পর্বে অংশগ্রহণ করেন খেলোয়াড়রা। একক প্রতিযোগিতায় চ্যাম্পিয়ন হয়েছেন পুস্পল এবং রানারআপ হয়েছেন মামুন। দ্বৈত প্রতিযোগিতায় চ্যাম্পিয়ন হয়েছেন মামুন ও রবিউলের টিম এবং তীব্র প্রতিদ্বন্দিতা ম্যাচে রানারআপ হয়েছেন পুস্পল ও আনোয়ার টিম।




ফাইনাল খেলা শেষে টুর্নামেন্টে বিজয়ীদের মাঝে পুরস্কার প্রদান করা হয়। পুরস্কার বিতরণ অনুষ্ঠানে প্রধান অতিথি ছিলেন দেন দোংটন পুলিশ কর্মকর্তা ইয়ংহুন। তিনি বলেন, কোরিয়াতে বাংলাদেশিদের এ ধরণের আয়োজন সত্যিই প্রশংসনীয়। ইসোর উজ্জল ভবিষ্যৎ কামনা করে বাংলাদেশিদের সব ধরণের সহযোগিতার আশ্বাস প্রদান করেন তিনি। বিশেষ অতিথি ছিলেন এশিয়া কালচারাল সেন্টারের ম্যানেজার লি গুন। ইসো’র অফিশিয়াল স্পন্সর হানপাস রেমিট্যান্সের পক্ষ থেকে সেরা খেলোয়াড়ের হাতে পুরস্কার তুলে দেন হানপাসের কান্ট্রি ম্যানেজার স্বপন বাড়ৈ। সার্বিক সহযোগিতায় ছিল এশিয়া কালচারাল সেন্টার।
কোরিয়ায় এ খেলার মাধ্যমে প্রবাসীদের মাঝে একে অন্যের সঙ্গে একটি সেতুবন্ধন তৈরির পাশাপাশি কোরিয়াতে বাংলাদেশিদের ভাবমূর্তি উজ্জল করারও ক্ষুদ্র প্রয়াস। খেলাধুলার মত সুকুমার বৃত্তি চর্চা প্রবাসে বাংলাদেশিদের ইমেজ বৃদ্ধির ভূমিকা রাখবে বলে মনে করেন আয়োজক সংগঠটির সাধারণ সম্পাদক শাহ মোহাম্মদ আবু ফাজেল।

দক্ষিণ কোরিয়ায় প্রবাসী বাংলাদেশিদের নিয়ে অনুষ্ঠিত হয়েছে ইসো ব্যাডমিন্টন টুর্নামেন্ট। দক্ষিণ কোরিয়ার সামাজিক সংগঠন ইপিএস স্পোর্টস অ্যান্ড ওয়েলফেয়ার অর্গানাইজেশন (ইসো) এ টুর্নামেন্টের আয়োজন করে। রবিবার (১৯ জানুয়ারি) ওসান সিটিতে জাংমি স্পোর্টস পার্ক ব্যাডমিন্টন স্টেডিয়ামে টুর্নামেন্ট অনুর্ষ্ঠিত হয়।